ለጉዞ በመዘግየቱ ምክንያት ከኢትዮጵያ አየር መንገዱ አደጋ ሞት ያመለጠው ግርካዊ አነጋጋሪ ሆነ
 ለጉዞ በመዘግየቱ ምክንያት ከኢትዮጵያ አየር መንገዱ አደጋ ሞት ያመለጠው ግርካዊ አነጋጋሪ ሆኗል፡፡ግሪካዊ አንቶኒስ ማቭሮፖሎስ በትላንትናው ዕለት ከአዲስ አበባ ወደ ናይሮቢ በሚበረው የኢትዮጵያ አየር መንገድ ለመሳፈር ትኬቱን ቆርጦ ቦሌ አለም አቀፍ አውሮፕላን ደርሶ የነበር ቢሆንም ለ2 ደቂቃ ያህል በመዘግየቱና መጓዝ አትችልም ተብሎ መከልከሉ አበሳጭቶት እንደነበር ገልጸዋል፡፡ከ6 ደቂቃ በረራ በኋላ በቦይንግ 737 ማክስ 8 አውሮፕላን ላይ የደረሰው አደጋ ግን በአውሮፕላኑ ውስጥ የነበሩ 157 ሰዎችን ለወሬ ለነጋሪ ሳያስቀር ቅርጥፍ ማድረጉ ለማመን የሚከበድ ክስተት እንዲሆን አድርጎታል፡፡ግሪካዊው ተጓዥ አርፍደሃል ስባል በጣም ተናድጄ ነበር፣ ሊተባበረኝ የነበረ አካል አልነበረም ብሏል በወቅቱ፡፡ ኋላ ላይ ግን በአወሮፕላኑ ለመጓዝ ትኬት ከቆረጡት መሃል በመዘግየቴ የተረፍኩ ብቸኛው ሰው መሆኔ ሲነገረኝ ለማመን ከብዶኛል ሲል ትኬቱን ጭምር በፌስ ቡክ ገፁ አያይዞታል፡፡የአንድ አለም አቀፍ መንግስታዊ ያልሆነ ድርጅት ኃላፊ የነበረው አንቶኒስ ማቭሮፖሎስ ናይሮቢ ላይ በአካባቢ ጥበቃ ላይ ባተኮረው ጉባኤ ለመካፈል ነበር ወደ ኬንያ ሊያመራ የነበረው፡፡ (ምንጭ፡-ቻነልኒውስ ኤስያ)